অবশ্য ব্রিটেন সফর বাতিলের পেছনে ‘অন্য কোনো কারণ’ আছে কি-না, সেটাও বিশ্লেষণ করছে সংবাদমাধ্যম। কারণ গত নভেম্বরে ট্রাম্পের টুইটার অ্যাকাউন্ট থেকে মুসলিম বিদ্বেষী সাম্প্রদায়িক তিনটি পোস্ট দেওয়া হলে এর কড়া সমালোচনা করেন ব্রিটিশ প্রধানমন্ত্রী টেরিজা মে। জবাবে ট্রাম্প বিবাদে জড়িয়ে যান একসময়ের সবচেয়ে বড় ‘মিত্র’ দেশের সরকারপ্রধানের সঙ্গে। তিনি সেসময় টেরিজাকে বলেন, ‘টেরিজা মে! আমার দিকে নয়, ধ্বংসাত্মক ইসলামী সন্ত্রাসবাদের দিকে মনোযোগ দিন, যেটা যুক্তরাজ্যে চলছে।’